Doložka zlučiteľnosti  právneho predpisu s právom Európskych spoločenstiev a s právom Európskej únie
 
1.	Navrhovateľ právneho predpisu: vláda Slovenskej republiky

2.	Názov návrhu právneho predpisu:  Nariadenie vlády Slovenskej republiky o zvýšení platových  taríf  štátnych zamestnancov.

3.	 Záväzky Slovenskej republiky vo vzťahu k Európskym spoločenstvám a Európskej únii:
Vyjadrovanie sa k záväzkom Slovenskej republiky vo vzťahu k Európskym spoločenstvám a Európskej únii je vzhľadom na charakter nariadenia vlády bezpredmetné.

4.	Problematika návrhu právneho predpisu: 
a)	je upravená v primárnom práve Európskych spoločenstiev, a to v čl. 6, ods. 2 Zmluvy o  Európskej únii v amsterdamskom znení, ktorým sa inkorporuje Dohovor o ochrane ľudských práv a základných slobôd (ďalej len "dohovor") a na jeho základe čl. 14 dohovoru, ktorý ustanovuje zákaz diskriminácie. Problematiky návrhu právneho predpisu sa v sekundárnom práve Európskych spoločenstiev dotýka smernica Rady č. 2000/78/ES o všeobecnom rámci pre rovnaké zaobchádzanie v zamestnaní a smernica Rady č. 2000/43/ES o uplatňovaní zásady rovnakého zaobchádzania bez ohľadu na rasový alebo etnický pôvod. 

5.	 Stupeň zlučiteľnosti návrhu právneho predpisu s právom Európskych spoločenstiev a s právom Európskej únie: 
a)	úplná zlučiteľnosť. Z toho dôvodu nie je potrebné vypracovať ani tabuľky zhody. 

6.	Gestor: 
Gestorom je podľa uznesenia vlády Slovenskej republiky č. 983 z 14. októbra 2003 v prípade 
a)	smernice Rady 2000/78/ES, ktorá ustanovuje rámec rovnakého zaobchádzania v zamestnaní a zárobkovej činnosti je Ministerstvo práce, sociálnych vecí a rodiny Slovenskej republiky
b)	smernice Rady 2000/43/ES, ktorá ustanovuje zásadu rovnakého zaobchádzania s osobami bez ohľadu na rasový alebo etnický pôvod je Úrad vlády Slovenskej republiky.

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie: 
Na vypracovaní návrhu právneho predpisu sa nezúčastnili experti EÚ. Nebola taktiež využitá ani iná forma účasti (napr. PHARE, twinning alebo bilaterálna spolupráca).